เวิลด์แบงก์คาดไทยใช้งบฟื้นน้ำท่วม7.56แสนล.
ธนาคารโลกคาดไทยใช้งบฟื้นฟูน้ำท่วมในปี55-56มากถึง7.56แสนล้านบาทเชื่อนักลงทุนไม่ย้ายฐานการผลิต
29 ต.ค. 2565

ธนาคารโลกคาดไทยใช้งบฟื้นฟูน้ำท่วมในปี55-56มากถึง7.56แสนล้านบาทเชื่อนักลงทุนไม่ย้ายฐานการผลิต
น.ส.กิริฎา เภาพิจิตร เศรษฐกรอาวุโส ธนาคารโลก กล่าวผลการศึกษาเรื่องผลกระทบน้ำท่วมของประเทศไทยว่า น่าจะมีความต้องการใช้เงินในการฟื้นฟูเศรษฐกิจจากน้ำท่วมเพื่อให้กัลับมาเริ่มต้นผลิตใหม่ในช่วงปี 2555 -2556 ในวงเงินประมาณ 7.56แสนล้านบาท
เงินที่น้ำมาฟื้นฟู แบ่งเป็นเม็ดเงินที่ต้องใช้ในระยะสั้น6 เดือน 2.47แสนล้านบาท ช่วง6เดือน-2ปี ประมาณ 3.86 แสนล้านบาท และที่จะใช้เป็นเวลามากกว่า2ปี อีก 1.23 แสนล้านบาท 
"ความต้องการใช้เงินดังกล่าว เชื่อว่าไม่เป็นปัญหากับรัฐบาลไไทย เพราะยังมีศักยภาพในการกู้เงินในเพดานตามที่กฏหมายกำหนด ส่วนจะกู้ในประเทศหรือจากต่างประเทศก็ขึ้นอยู่กับรัฐบาลเพราะสามารถทำได้อยู่แล้ว" น.ส.กิริฎา กล่าว
ทั้งนี้ เวิลด์แบงก์ประเมินมูลค่าความเสียหายสูงถึง 1.36 ล้านล้านบาท แยกเป็นความเสียหายของทรัพย์สินต่าง ๆ 6.4 แสนล้านบาท และค่าเสียโอกาสทางธุรกิจ 7.16 แสนล้านบาท โดยความเสียหายส่วนใหญ่เกิดกับภาคอุตสาหกรรม 9.3 แสนล้านบาท ภาคการท่องเที่ยว 9.4 หมื่นล้านบาท แต่คาดว่านักลงทุนต่างชาติยังไม่ย้ายฐานการผลิตจากไทย
นอกจากนี้ ยังประเมินว่าน้ำท่วมจะส่งทำให้อัตราการขยายตัวทางเศรษฐกิจ(จีดีพี)ของไทยในปีนี้ลดลง 1.2% จากที่ประเมินไว้ 3.6% เหลือ 2.4% แต่ในปีหน้าการฟื้นฟูประเทศหลังน้ำลดจะทำให้จีดีพีเพิ่มขึ้นอีก 0.3% มาที่ 4% จากเดิมประเมินไว้ 3.7% ซึ่งยังไม่ได้รวมผลกระทบเศรษฐกิจโลก โดยเวิลด์แบงก์จะประเมินภาพรวมและแถลงอีกครั้งปลายเดือน ธ.ค.นี้